Vuordámušat Sámi allaskuvlii  
  
1. Sámi allaskuvla ferte nannet iežas posišuvnna lagat ovttasbarggus Davvi universitehtain ja UiT fágalaš lonohallama ja gelbbolašvuođa loktema bokte   
  
2. Sámi allaskuvla ferte darvvihit iežas posišuvnna sámi allaskuvlan viidábut Sámis. Dan sáhttá dahkat ovttasbargošiehtadusaid bokte suohkaniiguin/ institušuvnnaiguin dahje jus ásaha Campusa. Campus sáhttá leat heivvolaš olu báikkiin, muhto earenoamáš dehálaš lea dat julev- ja lullisámi guovlluide.   
  
3. Sámi allaskuvla sáhttá iežas gelbbolašvuođain leat vel eanet ávkin giellabargui ja dearvvašvuođasuorggi gažaldagaide. Maiddái julev- ja lullisámi guovlluin. Giellaovttasbarggu sáhttá čađahit buoret ovttasbarggu bokte Davvi universitehtain dahje giellainstitušuvnnaiguin nu go giellaguovddážiiguin ja skuvllaiguin. Mii guoská dearvvašvuođaáššiide, de lea dárbu fágabeivviid lágidit suohkaniidda, ja earenoamážit hálddašanguovllu suohkaniidda, main fáddán leat sámi divššohasaid vuoigatvuođat ja dárbbut.